भंवरी देवी के कत्ल के आरोपी सहीराम ने किया सरेंडर  
भंवरी देवी के कत्ल के आरोपी सहीराम ने शुक्रवार को सरेंडर कर दिया है। सहीराम ने जोधपुर की अदालत में सरेंडर किया।
भंवरी देवी के कत्ल के आरोपी सहीराम ने शुक्रवार को सरेंडर कर दिया है। सहीराम ने जोधपुर की अदालत में सरेंडर किया। इसके बाद कोर्ट ने उसे दो जनवरी तक सीबीआई की हिरासत में भेज दिया।  अब सीबीआई उससे ये जानने की कोशिश करेगी कि भंवरी देवी की हत्या का साजिश कैसे रची गई और किस तरह से भंवरी को ठिकाने लगाया गया।   सीबीआई ने अपनी चार्जशीट में कहा है कि सहीराम ने ही पूर्व मंत्री महिपाल मदेरणा के कहने पर भंवरी की हत्या की साजिश रची थी हालांकि अभी तक इस बात के ठोस सबूत नहीं मिले हैं कि मदेरणा ने भंवरी की हत्या करने को कहा था। इस मामले में मदेरणा के साथ-साथ भंवरी के पति अमरचंद को भी गिरफ्तार किया गया है। सीबीआई को उम्मीद है कि अब सहीराम इस सनसनीखेज हत्याकांड की पूरी साजिश पर से परदा उठा सकता है।